ועדת הכלכלה, כנסת 25, פרוטוקול מספר 162, 2023-07-04 00:00

דוד ביטן: הנושא הצעת חוק הטיס (תיקון מס' 3), התשפ"ב - 2021 (מ/1472)

דוד ביטן:  זה ממשלתי?     

אבישי פדהצור: שלום אדוני, אני אציג את עצמי ברשותך, לי קוראים אבישי, אני מהלשכה המשפטית ברשות התעופה האזרחית

אבישי פדהצור:  נמצאים איתי גם מנהל אגף תשתיות מוטי שמואלי, - - - שהוא המפקח האחראי והוא האבא הרעיוני של הנושא הזה

אבישי פדהצור:  אני אתן רקע ברשותך אדוני, ואחרי זה כמו שאדוני יתיר לנו אנחנו נתקדם עם ההקראה

אבישי פדהצור:      באופן עקרוני או באופן כללי חוק הטיס קובע הסדרה מאוד מאוד מפורטת של תחומים רבים בתחום התעופה האזרחית, יש בחוק הטיס הרבה מאוד הסמכות לקבוע תקנות, ומכוח ההסמכות האלה נקבעו תקנות רבות, מאות תקנות

אבישי פדהצור:       המחוקק שהבין שלפעמים אין מנוס מאיזשהי גמישות במקרה פרטני, קבע לנו גם בחוק הטיס לצד חובות ההסדרה, את סעיף 165 לחוק הטיס, שהוא הסעיף שמסמיך את מנהל הרשות במקרים מתאימים לתת פטור מההוראות לפי חוק הטיס

אבישי פדהצור:  רוצה לומר, יש כלל שקבוע בתקנות, אתה צריך לציית לו, אם במקרה המסוים שלך, התקנה שאתה צריך לציית לה אינה מתאימה או אינה סבירה, אתה יכול לבקש ממנהל רת"א פטור

אבישי פדהצור:       יש שלושה תנאים למתן פטור

אבישי פדהצור:  אחד, שיש סמכות לתת אותו, זה מופיע בסעיף 165 לחוק הטיס

אבישי פדהצור:  התנאי השני הוא שאתה מצליח להראות למה בנסיבות שלך אדוני התקנה לא מתאימה - - - והתנאי השלישי הוא כמובן שאתה מוכיח רמת בטיחות שוות ערך

אבישי פדהצור:      עכשיו, לפני כמה שנים גילינו, אגב בהליכי חידוש רישוי ובדיקה של פעילות של גופים מסדרים לפי חוק הטיס - - -     

דוד ביטן: שלי, יש לכם הסתייגויות? הרבה? מה, זה שתי שורות, מה?     

שלום דנינו: ענייניות, או לצורך הסתייגויות?     

דוד ביטן: אני רוצה להבין, למה הבאתם את הצעת החוק הזאת עכשיו, ממשלתי וזה? יש איזו בעיה שהיא באה לפתור?     

אבישי פדהצור: כן, בדיוק זה היה השלב הבא שלי

דוד ביטן: אז יאללה אז תגיד, בשביל מה כל ההסברים?     

אבישי פדהצור: - - - לא רציתי להפריע

דוד ביטן: אנחנו לא בהרצאה באוניברסיטה

דוד ביטן:  מה זה בא לפתור? מה המצב היום ומה זה בא לפתור? תגיד לנו בדקה ונפתור את הסיפור הזה

אבישי פדהצור: סעף 165 לחוק הטיס מסמיך את מנהל רת"א לתת פטור

אבישי פדהצור:  בסעיף 165 כתובים כל הסעיפים לפי חוק הטיס שהוא יכול לתת להם פטור

אבישי פדהצור:  בשעתו כשהעברנו את חוק הטיס ב-2011, לא כללנו ברשימת הסעיפים מהם ניתן לתת פטור, את סעיף 35 לחוק הטיס

אבישי פדהצור:  טעות, שגגה

אבישי פדהצור:  גילינו עכשיו שאנחנו צריכים את הסעיף הזה, כי לפעמים יש מקרים - - -     

דוד ביטן: מה אתה אומר - - -     

אבישי פדהצור: ומה שאנחנו רוצים זה לתקן את החוק בשביל להוסיף את הסעיף הזה

דוד ביטן: אז על מה הגשתם? בשביל מה עשיתם? רק לדיבור במליאה? בסדר, כמה הגשתם? הרבה?     

קריאה: יש גם מחנה ממלכתי

דוד ביטן: בסדר, אבל הוא לא פה

דוד ביטן:  אז תהיי איתנו בהצבעה מקסימום, ובמליאה תעשו מה שאתם רוצים, אין לי בעיה

דוד ביטן:  טוב אוקיי אז נעבור להצבעות, בסדר     

אבישי פדהצור: להקראה בבקשה

דוד ביטן: תקריא זה שורה וחצי, נו תקריא את זה, קדימה

דוד ביטן:  שכחתי שאתה צריך להקריא

דוד ביטן:  נו

אבישי פדהצור: הצעת חוק הטיס (תיקון מספר 3) התשפ"ב – 2021             

דוד ביטן: אוקיי

דוד ביטן:  את רוצה לנמק משהו? לא

שלי טל מירון: לא

דוד ביטן: איפה שלה?     

איתי עצמון: יש הסתייגויות?     

שלום דנינו: וחיל האוויר רוצה להגיד משהו?     

דוד ביטן: אה זה יש עתיד, רון כץ, נכון

דוד ביטן:  להצביע על הכל ביחד? טוב

דוד ביטן:  הסתייגויות חבר רון כץ הצעת החוק, מטעם יש עתיד חמש הסתייגויות

דוד ביטן:  מי בעד ההסתייגויות? מי נגד?      

דוד ביטן: לא אושר     ההסתייגויות לא עברו

דוד ביטן:  איזה עוד הסתייגויות יש?     

איתי עצמון: יש הסתייגויות אדוני גם של סיעת המחנה הממלכתי, הגיעו 20

דוד ביטן: כמה? מה אתה אומר? הם לא פה

דוד ביטן:  טוב, הם לא פה אז מאשר להם, מה זה משנה, זה לא משמעותי, הם רוצים קצת לדבר במליאה, ניתן להם לדבר

דוד ביטן:  מעניין למה הם לא כתבו בואינג, זה, כל מיני? היו לפחות משפרים את ההסתייגויות קצת

דוד ביטן:  בוא נראה, לפני שמתחילים, בוא נראה מה אתם עונים

דוד ביטן:  בסעיף 1(1) לאחר המילים מתקן עזר טיסה, יבוא מתקן דיווח מזג האוויר

שלום דנינו: די נו

דוד ביטן: מה נראה לכם? זה בסדר?     

אבישי פדהצור: דיווח מזג האוויר הוא חלק ממתקני העזר לטיסה, הוא כלול בהגדרה של מתקן העזר לטיסה

דוד ביטן: יפה, אז זה לא רלוונטי נכון?     

אבישי פדהצור: אין צורך בדבר הזה

דוד ביטן: לא, אני סתם עכשיו משתעשע

דן אילוז: הוא חיכה - - - תגיע

דוד ביטן: בוא נראה

דוד ביטן:  בסעיף 1 יתווסף סעיף קטן 2 בוא ייכתב בפסקה 1 יימחקו המילים אינה סבירה, או לאור החוק הפוגע בעילת הסבירות

דוד ביטן:  נראה לך?     

אבישי פדהצור: אני אסתכן ואומר, זה לא סביר בעיני אבל אני אמנע מלהגיד לא סביר

דוד ביטן: אין לזה קשר נכון? טוב בסדר, אנחנו נצביע על כולם ביחד

דוד ביטן:  מי בעד ההסתייגויות של המחנה הממלכתי? מי נגד?     

דוד ביטן: לא אושר     לא עברו

דוד ביטן:  עוד משהו?     

איתי עצמון: מעבר לכך יש בקשות רשות דיבור - - - עליהם

דוד ביטן: בסדר תן להם אין לנו בעיה

דוד ביטן:  אוקיי אני מציע על הצעת החוק בנוסח כפי שהקראנו

דוד ביטן:  מי בעד הצעת החוק? שלי, מה?     

שלום דנינו: נמנעת?     

דוד ביטן: מה יש בהצעה? זו הצעה שמטפלת

דוד ביטן:  מי נגד?     

שלי טל מירון: אני הכי בעד, שלא תהיה פה אי הבנה

דוד ביטן: לא, נראה לי שאת לא בעד חיל האוויר

שלי טל מירון: הכי בעד

דוד ביטן: מי נמנע? אוקיי, אחת לא משתתפת

דוד ביטן: לא אושר     הצעת החוק עברה, תודה רבה לכולם

אבישי פדהצור: אני מודה לאדוני, לוועדה

דוד ביטן: אתה רואה? לפעמים לא צריך לדבר יותר מידי

אבישי פדהצור: קיבלתי